open-index/open-wikipedia-markdown huggingface dataset:
Bjarne Thoresen

**Bjarne Thoresen** (1912–1998) var Norges ledende kulestøter i årene like før andre verdenskrig.

Hans ble norsk mester fire år på rad fra 1936 til 1939, og tok sitt femte norsk mesterskap i 1948. Han forbedret den norske rekorden 7 ganger, to ganger i 1936 og fem ganger i sin klart beste sesong 1939. Sitt beste støt presterte han på hjemmebane i Askim 8. oktober 1939 da han økte sin norske rekord til 15,80 meter, en lengde som plasserte ham på 15.-plass på årsstatistikken i verden dette året. Thoresen fikk sin idrettskarriere ødelagt av krigen. Han var aktiv i motstandsbevegelsen. Dette medførte at han ble arrestert og sendt til Grini, og videre til Sachsenhausen hvor han ble til krigens slutt. Redusert etter opphold i konsentrasjonsleirene kom han tilbake som idrettsutøver fram til 1949, men klarte han aldri å kopiere sine lengder fra før krigen. Likevel vant han sin femte tittel i 1948.

Bjarne Thoresen representere i hele sin karriere Askim IF, var selv formann i klubben allerede som 20-åring og ble i 1978 tildelt æresmedlemskap i foreningen.

Han er æret med en støtte i Askim idrettspark. Thoresen mottok også Fortjenstmerke for Norsk Friidrett, Østfold.

Han jobbet som formann på Askim Gummivarefabrikk.

## Medaljer i norske mesterskap

## Se også
* Liste over norske idrettspersoner på sokkel

## Referanser




## Eksterne lenker
* Kule/Shot Put – Medaljevinnere i NM Friidrett Kulestøt herrer på *www.friidrett.no*
* Norsk Årsstatistikk 1936 i Friidrett *www.friidrett.no* Publisert 6. november 1984. Besøkt 18. juli 2011.
* Norgesmestere 1897-2008 Menn – Medaljevinnere i NM i Friidrett på *www.bvnilsen.com*
Historisk sjøkart, serie I A, nummer 49

**Historiske sjøkart, serie I A, nummer 49** er et historisk sjøkart over Oslofjorden fra 1709. 

Kartet er et utsnitt av Jens Sørensens kart A 14/10, sannsynligvis utgitt av det Dansk-Norske Søecartverket, forløperen til dagens Statens kartverk Sjø. Et eksemplar befinner seg hos Statens kartverk Sjø i Stavanger.

## Metadata
Keith Norton

**Keith Norton** (1941-2010) var en kanadisk politiker og offentlig tjenestemann. 

Norton var medlem av den lovgivende forsamlingen for delstaten Ontario fra 1975 til 1985, og han var frem til 2005 den øverste kommissær for Human Rights Commission i Ontario. Norton ble utdannet ved Queens University i Kingston, og arbeidet som advokat før han ble valgt inn som oldermann for Kingston i 1972, og han ble utnevnt til varaordfører for byen Kingston i 1974.

Norton ble den 3. februar 1977 innsatt som minister for fellesskap og sosiale tjenester, og holdt denne porteføljen i parlamentet i tiden som fulgte. Norton ble gjenvalgt uten problemer under det provinsielle valget i 1981, og han ble utnevnt til miljøvernminister den 10. april 1981. Som miljøvernminister ble Norton den første kanadiske politikeren som snakket foran en komité for det amerikanske Senatet. Norton ble overført til Helsedepartementet den 6. juli 1983. Etter at han forlot politikken i 1985, begynte Norton som forretningsmann og konsulent, og han utførte arbeider innenfor vannrensing. 

Norton forsøkte å vende tilbake til politikken under valget i 1990 da han utfordret politikeren Ian Scott. I 1992 ble Norton utnevnt til det kanadiske Human Rights Tribunal, og han fungerte som dens president fra 1992 til 1995. Den 18. juli 1996, ble Norton utnevnt til kommisjonær for Ontario Human Rights Commission. Han hadde denne stillingen frem til november 2005 og han ble etterfulgt av tidligere ordfører i Toronto, Barbara Hall. Norton arbeidet aktivt for å fremme homofiles rettigheter.

Norton døde 31. januar 2010 av kreft.

## Referanser
Sigurd Dahle

**Sigurd Dahle** (født 10. desember 1905 i Søndeled, død 12. april 1988) var en norsk kulestøter som ble norsk mester i 1934 og 1935.

I 1935 ble han første nordmann som støtte kula over 15 meter da han klarte nøyaktig 15,00 under et internasjonalt stevne på Bislett 16. august 1935. Hans personlige rekord er 15,03 satt i Fredrikstad 6. september 1936, men i samme stevne flyttet Bjarne Thoresen den norske rekorden til 15,10.

Dahle representerte IL Idun, Søndeled. Han jobbet i flere år som spesiallærer ved Statens Gymnastikkskole i Oslo.

## Eksterne lenker
*
Sverre Øverby

**Sverre Øverby** (født 26. februar 1929 i Lunner, død 19. mai 1996 i Oslo) var en kulestøter som ble norsk mester fire ganger: 1953, 1955, 1956 og 1957. I tillegg har han to sølv- og to bronsemedaljer fra NM.

Under NM i Stavanger i 1956 satte han ny mesterskapsrekord med 15,93, bare 9 centimeter bak Per Stavems norske rekord fra OL 1952. Etter dette hadde Øverby vinnerresultater mellom 15,70 og 15,85 i seks stevner, men klarte ikke å få has på den norske rekorden. Den ble først slått av Stein Haugen med 16,08 i 1959.

Sverre Øverby var fra Lunner på Hadeland, men flyttet til Oslo i 1954. Han var ansatt i Forsvaret som idrettsoffiser, og representerte Lunner IL til 1953, Vestheim IF 1954–1956 og IK Tjalve fra 1957.

## Medaljer i norske mesterskap

## Referanser
Stein Haugen

**Stein Erik Haugen** (10. januar 1933 i Lom, død 31. mars 2008 i Bærum) var en norsk friidrettsutøver som tok 25 medaljer i NM i perioden fra 1953 til 1968. Han ble norsk mester i diskos 7 ganger på rad, fra 1958 til 1964, og har også to norske mesterskap i kulestøt (1959 og 1960). Han forbedret den norske rekorden i kule to ganger og i diskos seks ganger. Personlige rekorder: kule 16,42 (1961), diskos 56,37 (1964).

Stein Haugen deltok i Sommer-OL 1960 i Roma og ble nummer 11 i diskos. Han deltok også i to EM, 1958 og 1962, men ble utslått i kvalifiseringen ved begge anledninger. 

I sine yngre år var Haugen en særdeles lovende skøytesprinter. I 1952 tok han 2.-plass på 500&nbsp;m under junior-NM på Lillestrøm, og året etter senket han sin personlige rekord på distanser til 44,2 under et stevne på Hamar.

Stein Haugen var politimann av yrke. Han representerte Vinstra IL fram til 1952, Lillehammer IL i 1953 og 1954, flyttet til Oslo i 1955 og representerte fra dette året IL i BUL.

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Eksterne lenker
*
Uruguays fotballforbund

**Uruguays fotballforbund** (spansk: ***Asociación Uruguaya de Fútbol*** (AUF) er det styrende organ for fotball i Uruguay. Det ble grunnlagt i 1900 og ble medlem i FIFA i 1923. I 1916 var det med å starte det søramerikanske fotballforbundet CONMEBOL. Forbundet organiserer og driver seriesystemet i landet (inkludert eliteserien Primera División) og .

## Eksterne lenker
*  (spansk)
* Uruguay  på FIFAs nettsted (engelsk)
* Uruguay på CONMEBOLs nettsted (engelsk)
Snøengel

**Snøengel** er et avtrykk i snøen på bakken som er formet som en engel og lagd ved at noen ligger på rygg og veiver med armer og bein. Snøengeler blir vanligvis lagd av barn som leker.

Ifølge Guinness rekordbok skal verdensrekorden for flest snøengler lagd på samme sted samtidig være 8962. Rekorden ble satt 17. februar 2007 i Bismarck i Nord-Dakota i USA.

## Se også
* Snømann

## Eksterne lenker
*
Susanne Sundfør (album)

***Susanne Sundfør*** er et musikkalbum med artisten Susanne Sundfør utgitt i  av MBN og Universal (katalognummer 1009192). Dette er hennes første plate som soloartist.

## Sporliste
# «I Resign»
# «The Waves»
# «Dear John»
# «Walls»
# «Gravity»
# «Moments»
# «The Dance»
# «Morocco»
# «Torn To Pieces»
# «Day Of The Titans»
# «After You Left»
Liste over mestvinnende fotballspillere i Norge

Liste over fotballspillere som har vunnet minst ti mesterskap (serie og cup) i Norge:

### Kvinnelige spillere

### Mannlige spillere

## Eksterne lenker
*Mestvinnende spillere. NRK
Trond Ulleberg

**Trond Ulleberg**  (født 14. januar 1962) er en norsk friidrettsutøver som har kulestøt som sin spesialøvelse. 

Han kommer fra bygda Hostvedt i Kongsberg kommune. Som medlem av Efteløt IL viste han tidlig et usedvalig talent for kulestøt. Han ble nummer 6 i EM for junior i 1981, og tok sølv i NM 1983, nå som medlem av Tønsberg FIK. Fra 1984 representerte han IK Tjalve. I 1986 satte Ulleberg sin personlige rekord i kulestøt med 19,18, oppnådd i Hokksund 9. juli. Pr. 2023 er han nummer 11 på listen over Norges beste kulestøtere gjennom tidene.

I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre Sagedal, Jan Sagedal, Arne Pedersen og Trond Ulleberg. Alle var markante navn innen norsk friidrett. I Dallas ble de dopingtestet. Alle leverte prøver med det vanndrivende middelet Probenecid. Da Probenecid ikke sto på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

Ulleberg dukket opp igjen på resultatlistene etter at han fylte 40 år. I 2007 vant han bronsemedalje i kulestøt under NM i Askim med 15,29, nå som medlem av Oppegård IL. Det gikk altså 23 år mellom hans to NM-medaljer.

Ulleberg er idrettsfaglig utdannet, og en etablert trener innen kastøvelsene i friidrett- En periode var han trener for diskoskaster Fredrik Amundgård.

## Referanser




## Eksterne lenker
*
Jens Sørensen

**Jens Sørensen** (født 1646 i Sølvesborg, død 1723 i København) var en dansk kartograf. Han var sjøkartdirektør fra 1689 til 1723. Sørensen målte opp danske og norske farvann i perioden 1686 til sin død. 

Sørensen hadde ingen formell utdannelse innen oppmåling. Han anvendte enkle metoder ved hjelp av lodd, kompass og en spesiell målevogn. Sørensen foretok ingen breddeobservasjoner. Hans produksjon av sjøkart ble aldri trykt, så få fikk glede av de etter datidens forhold svært nøyaktige kart.

Hans håndtegnede kart finnes i dag i Danmark hos Kort & Matrikelstyrelsen, Det Kongelige Bibliotek og Rigsarkivet, hvor også hans arkivalier oppbevares, men også i Norge hos Statens kartverk Sjø i Stavanger. 

I Johan Knudsens bok om Jens Sørensen framgår det at Jens Sørensen har besøkt Norge. Dette stemmer nok ikke helt, da han selv skriver som brev til kongen på kartet over Østersjøen: *Dett Øfrige Widløftige Tegning her udi, Inde I Landene nemblig I Norrige, I Holsten, I Tüdskland, Lifland, I suærige og Findland Hvor jeg Personlig Icke hafuer Werit. Dett haver jeg Efter Andre Trowærdigste Carter og Tegninger mig Efter Rætted til dette Cartets fuldkommenhet.*
Jens Sørensens kart bygger derfor på andre tidligere kart, men det er mulig han har besøkt noe av kysten.

Sørensen er begravet ved Holmens kirke.

## Kart
Eksempler på Sørensens kartverk:

Fil:Sj%C3%B8kart_over_%C3%98stersj%C3%B8ene_og_landene_rundt_fra_1718.png|Sjøkart over Østersjøen og landene rundt fra 1718
Fil:Sjøkart IA 49 1709.png|Sjøkart over Oslofjorden fra 1709
Fil:Sjøkart over Oslofjorden og Skagerrak fra 1710.png|Sjøkart over Oslofjorden og Skagerrak fra 1710


## Kilder
* Johannes Knudsen, *Søkortdirektør Jens Sørensen : den danske hydrografis fader : 1646-1723 : et bidrag til det danske søkortvæsens historie*, Kgl. Danske Søkort-Arkiv, 1918.
* Johannes Knudsen (udg.), *Af Søkortdirektør Jens Sørensens Papirer*, udgivet af Marineministeriets Foranstaltning af Det Kongelige Danske Søkort-Arkiv, 1921.
* Norges sjøkartverk (utg.), *Norges sjøkartverk 1932-1982, Kystens historie i kart og beskrivelser*, utgitt av Norges sjøkartverk i 1983.
## Eksterne lenker
* Biografi hos DBL
Mathias Rust (skuespiller)

: *Ikke til å forveksles med [[Mathias Rust]], tysk privatflyver*

**Mathias Rust** (født 24. mars 1982 i Trollhättan) er en svensk sanger og tidligere skuespiller.

Rust har blant annet medvirket i filmen *[[Fucking Åmål]],* hvor han framstilte figuren «Johan». Han er sanger i bandet Mathias Rust & 0520. 
Etter skuespillerkarrieren utdannet han seg til flyvert.
Mathias spilte inn en singel med bandet Mathias Rust & 0520 i 1999, «Om Några År» / «Tiden Har Stått Still».

## Filmografi
* 1998 – *[[Fucking Åmål]]* som «Johan Hult»
* 2003 – *[[Hannah med H]]* som «mobiltelefonkillen»

## Referanser


## Eksterne lenker
*
Arne Pedersen (idrettsmann)

**Arne  Pedersen** (født 19. april 1961) er en norsk tidligere kulestøter og styrkeløfter. Som 20-åring to han bronse i NM 1981 som medlem av sin moderklubb Froland IL. I 1983 ble han medlem av Tønsberg FIK. I 1985 ble han norsk mester i kulestøt på Nadderud i Bærum med ny personlig rekord, 19,28 meter og tok bronse i diskos. Året etter økte han sin personlige rekord til 20,24 under et stevne i Long Beach, California, hvor han oppholdt seg som student.

I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre Sagedal, Jan Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenecid. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

Arne Pedersen hadde støtt kule 20,92 under et stevne i Knoxville, Tennessee 23. mai – men dette resultatet ble nå underkjent, og på grunn av suspensjonen mistet han plassen på laget til VM i Roma i september.

Arne Pedersen kom tilbake i 1990-sesongen, nå som medlem av IK Tjalve. Han tok sølv i NM i 1993, og i 1994 passerte han 20 m nok en gang med en støt på 20,13 – også denne gang oppnådd i USA. Han ga seg som aktiv utøver etter 1995-sesongen. Arne Pedersen var også en dyktig diskoskaster, med en personlig rekord på 60,22, satt i Provo, Utah 18. mai 1985.

Etter idrettskarrieren gikk Pedersen inn i bilbransjen og etablerte selskapet *Pedersen Autopark*.

## Resultater og meritter i styrkeløft

I november 1980 ble Pedersen den første sørlendingen til å klare 300&nbsp;kg i markløft, samtidig som han ble den første sørlendingen som løftet med enn 700&nbsp;kg sammenlagt. Han fulgte opp med å vinne NM-gull måneden etter, før han ble tatt i doping og ble fratatt NM-gullet.

* * Norgesrekord, ungdom
* ** Norgesrekord, junior

## Referanser
El Tarter

**El Tarter** er en landsby i kommunen Canillo i Andorra. Den ligger på høyre banke av elven Valira d'Orient. Folketallet i 1984 var 42, mens det i 2010 var steget til , for så å falle til 848 i 2018. Stedet fikk i 1981 skianlegg som tiltrekker turister i vintersesongen. Det er forbundet med alpinanlegget i Soldeu og er en del av det større skireisemålet Grandvalira.

## Referanser
Gale Norton

**Gale Norton** (født 11. mars 1954 i Wichita, Kansas) fungerte som den 48. innenriksministeren i USA fra 2001 til 2006 under daværende president George W. Bush. Hun var den første kvinnen til å holde denne stillingen i USA.

Norton ble oppvokst i Colorado, og hun ble uteksaminert magna cum laude og som medlem av brorskapet Phi Beta Kappa fra University of Denver i 1975. Norton mottok sin doktorgrad med laud fra at universitetets faktuelt for juss i 1978. Norton skilte seg fra sin første ektemann, Harold Everett Reed, da han ble offentlig hengt ut som homofil i en lokalavis fra Denver som het OutFront.

Norton giftet seg deretter med sin andre ektemann John Hughes. På slutten av 1970-tallet var Norton medlem av Det demokratiske parti. Fra 1991 til 1999 tjente Norton som høyesterettsdommer i Colorado. I 1996 var Norton en kandidat til den republikanske nominasjonen for det amerikanske senatet, men hun ble beseiret av daværende kongress-medlem Wayne Allard. Norton var seniorrådgiver ved Brownstein, Hyatt & Farber, en Denver-basert advokatfirma. Firmaet ble notert med den amerikanske kongressen som en lobbyist for NL Industries.

## Referanser
Vila

**Vila** er en landsby i kommunen Encamp i Andorra. Stedet har en kirke, *Sant Romà de Vila*, i romansk stil fra det 13. århundre. I 1984 bodde det 55 personer i Vila. Folketallet var i 2010 steget til , men var falt til  i 2018.

## Referanser
Harald Lorentzen (friidrett)

**Harald Ludvig Lorentzen** (født 1944) er en norsk friidrettsutøver som gjorde seg bemerket som en meget allsidig kaster, med norske mestertitler både i kule, diskos og spyd. Han har i alt 24 medaljer fra NM i perioden 1963–1983. Han har tatt fem NM-gull, to i kule (1967 og 1969), ett i diskos (1967) og to i spyd (1974 og 1975). Han har satt tre norske rekorder, en i kule (18,68 i 1967) og to i diskos (56,66 i 1967 og 56,78 i 1970). Dette er også hans personlige rekorder. I spyd har han kastet 81,76 i 1973 med den gamle spydtypen. Det kan også nevnes at han i 1969  kastet 53,20 i slegge.

Harald Lorentzen representerte IL Stein, Hammerfest  fram til 1968, IK Tjalve, Oslo i årene 1969–1972 og siden 1972 Sportsklubben Freidig, Trondheim. Han er utdannet filolog fra Universitetet i Oslo og har arbeidet som høyskolelektor i Trondheim, hvor han er bosatt. Lorentzen er sønn av tidligere stortingsrepresentant, statsråd og ambassadør Annemarie Lorentzen. Hans 12 år yngre bror Reidar Lorentzen har vært norsk mester både i svømming og spydkast, og var OL-deltaker i 1984. Hans datter Ingrid Lorentzen er en kjent ballettdanserinne.

## Biografi: ''To kulestøtere fra Finnmark''
I 2019 skrev forfatter Thor Gotaas den doble biografien om Harald Lorentzen og Bjørn Bang Andersen, *To kulestøtere fra Finnmark*. 

## Medaljer i norske mesterskap

## Referanser
Les Bons

**Les Bons** er en landsby i kommunen Encamp i Andorra. Stedet har en enkel kirke i romansk stil, *Sant Romà de les Bons*, som ble innviet 23. januar 1164. I 1984 bodde det 146 personer i Les Bons. Folketallet var i 2018 steget til .

## Referanser
Sispony

**Sispony** er en landsby i kommunen La Massana i Andorra. Stedets eldste kirke, *Sant Joan de Sispony*, er opprinnelig bygget i romansk stil, men er senere ombygget i barokk. Et av landsbyhusene, *Casa Rull* fra det 17. århundre, er bevart som museum og eksempel på hvordan andorranere levde før i tiden. I 1984 bodde det 245 personer i Sispony. Folketallet var i 2014 steget til , men falt til 847 i 2018.

## Referanser
Østlig filosofi

**Østlig filosofi** er ikke et enhetlig begrep. Definert geografisk mener man den orientalske filosofi som ligger øst for Vesten, det vil si Asia. Men begrepet kan også innebære den filosofi i øst for Vesten som begrepsmessig adskiller seg fra vestlig filosofi hvor en del filosofiske retninger i Asia tematisk sett inkluderes i vestlige filosofi, som eksempelvis jødisk filosofi og islamsk filosofi. Med østlig filosofi inkluderer man vanligvis ulike filosofier i Asia som kinesisk filosofi, iransk filosofi, japansk filosofi, indisk filosofi, pakistansk filosofi og koreansk filosofi. Definert bredt kan babylonsk filosofi og islamsk filosofi inkluderes i østlig filosofi.

En felles tråd som ofte skiller østlig filosofi fra vestlig er forholdet mellom Gud eller gudene, og universet. En del vestlige filosofiretninger var animistisk eller panteistisk, slik som den klassiske greske tradisjon i antikkens filosofi mens senere religiøse trosforestillinger, påvirket av monoteisme i de abrahamittiske religioner (som jødedommen, kristendommen og islam), portretterer det guddommelige som mer transcendent.

Ganske lik antikkens greske filosofer var mange østlige filosofiretninger mer interessert i å forklare verden via universale mønstre, uten å søke tilflukt i lunefulle formidlere som guder (eller Gud). Synkretisme tillot ulike tankeretninger, som Yijing, Yin og yang, Wu xing og Ren i Konfutse til gjensidig å utfylle hverandre uten å true tradisjonelle religiøs praksis eller skape nye religiøse bevegelser.

Mange elementer hentet fra forskjellige østlige filosofier finner man igjen i New age.

### Maoisme

Maoisme er en ideologi som er basert på Mao Zedongs lære. Den er delvis basert på tidligere teorier av Marx og Lenin, men uten et urbant proletariat og tung industrialisering i favør av en revolusjon støttet av bønder og desentralisert jordbruksøkonomi basert på kollektivdrevne gårder.

## Kontrovers
Martin Heidegger skal ha hevdet at bare gresk og tysk språk er tilegnet for filosofiering. 

## Referanser
Ånn stasjon

**Ånn stasjon** er en stasjon på den svenske Mittbanan. Den ligger i Åre kommune og blir betjent av regionaltog mellom (Trondheim–) Storlien og Östersund, og av nattog til Stockholm og Göteborg.

|}

## Eksterne lenker
* Sveriges Järnvägsstationer avsnitt Å
* Om stasjonen hos stiglundin.se
Chen Zhongyun

**Chen Zhongyun** (født 27. januar 1973 i Guizhou) er en kinesisk padler som padler flatvann. Han representerte Kina under Sommer-OL 2008, der han ble nummer 5.

## Referanser


## Eksterne lenker
*
Zhang Zhiwu

**Zhang Zhiwu** (født 25. november 1989) er en kinesisk padler som padler flatvann. Han representerte Kina under Sommer-OL 2008, der ble nummer 5 i kano 2 mann.

## Referanser


## Eksterne lenker
*
Gerard Ross Norton

**Gerard Ross Norton** (født 7. september 1915, død 29. oktober 2004) var en sørafrikansk mottaker av Victoria Cross, den høyeste og mest prestisjetunge utmerkelse for tapperhet i møte med fienden og deles vanligvis ut til britiske styrker.

Norton var innrullert i det The Hampshire Regiment (senere The Royal Hampshire Regiment) under andre verdenskrig. Den 31. august 1944 under angrepet på Montegridolfo i Italia, sto løytnant Norton og hans tropp under tung fiendtlig ild. På eget initiativ og med fullstendig mangel på respekt for hans egen sikkerhet, avanserte Norton alene og angrep det nærmeste fiendtlige maskingeværet, og drepte tre fiendtlige soldater. Han avanserte snart videre til andre fiendtlige posisjoner og fienden ble enten drept eller tatt til fange. Norton oppnådde senere graden kaptein. Gerard Ross Norton døde i oktober 2004, da han var 89 år gammel.

## Referanser
Meng Guanliang

**Meng Guanliang** (født 24. januar 1977 i Shaoxing i provinsen Zhejiang) er en kinesisk padler som padler flatvann. Han representerte Kina under Sommer-OL 2008, der han ble olympisk mester på C-2 500 meter.
## Eksterne lenker
*
Josep Viladomat

**Josep Viladomat i Massanas** (født 23. mars 1899 i Manlleu i Spania, død 2. juni 1989 i Escaldes-Engordany i Andorra) var en spansk billedhugger.

## Liv og virke
### Tidlig virke i Spania
Viladomat var elev av Joan Borrell Nicolau og arbeidet i verkstedet til Eusebio Arnau i Barcelona. Sammen med Joan Rebull og Josep Granyer var han medlem av gruppen *Los Evolucionistas*, som ble grunnlagt i 1917 som en reaksjon på modernismen. Gruppen søkte realisme og hadde katalansk barokk, Aristide Maillol og antikkens greske skulptur som forbilder.

Mange av hans skulpturer er plassert på offentlige steder i byer som Barcelona, Girona, Tarragona og Reus. Blant annet laget han i 1934 *La República*, som ble oppsatt i Barcelona. Statuen ble fjernet etter Francos seier i den spanske borgerkrigen, men gjenoppsatt i 1986, og i 2011 plassert på Plaça de Llucmajor i Barcelona. Viladomat deltok på republikansk side i borgerkrigen. Selv om han som republikaner dro i eksil, utførte han i 1963 en rytterstatue av Francisco Franco som ble oppsatt i Barcelona.
### Andorra
Viladomat forlot i 1939 Spania av politiske grunner og etablerte seg senere i Andorra, der han bodde og arbeidet i Escaldes-Engordany. Arbeider av ham i marmor og bronse er utstilt i *Centre d'Art d'Escaldes-Engordany*. Verk av Viladomat har vært utstilt i *Museu Nacional d'Art de Catalunya*.

## Referanser


## Eksterne lenker
* 
* Biography, nettsted viet Viladomat
Gjøran Sørli

**Gjøran Sørli** (født 1978) er en norsk tidligere friidrettsutøver fra Egersund. Han var Norges beste kulestøter i årene etter årtusenskiftet, med 8 norske mesterskap i øvelsen: sju strake fra 2000 til 2006 samt gull også i 2008. I diskos har han to norske mesterskap fra 2003 og 2004. Han ble tildelt kongepokalen i 2001. Sørli la opp som aktiv etter 2008-sesongen.
Hans personlige rekorder er som følger: kule 19,79 fra 2003, diskos 65,86 fra 2004. Han er også en habil sleggekaster med personlig rekord 60,45 fra 2003.

Sørli var en særdeles lovende juniorkaster, og ble nummer 9 i diskos i Junior-VM i 1996 og 10 i kule i Junior-EM i 1997. Han deltok også i U23-EM i 1999, men ble her uplassert både i kule og diskos. I VM 2001 deltok han i kule, men klarte ikke kvalifiseringsgrensen.

Gjøran Sørli representerte Egersunds IK fram til 2000, deretter har han representert IK Tjalve.

## Medaljer i norske mesterskap

## Referanser




## Se også
* Mestvinnende utøvere i NM i friidrett

## Eksterne lenker
*
Mary Teresa Norton

**Mary Teresa Norton** (født **Hopkins** 1875, død 1959) var en amerikansk politiker for demokratene som representerte Jersey City og Bayonne i New Jersey i representantenes hus fra 1925 til 1951.

Hun var den første kvinnelige demokraten til å bli stemt inn i kongressen og den første kvinnen til å representere New Jersey. Hun ledet fire komiteer og var en forkjemper for arbeiderbevegelsen og kvinners rettigheter.

## Tidlig liv og utdannelse
Hun ble født **Mary Teresa Hopkins** i Jersey City i New Jersey og gikk på kristne privatskoler og Jersey City High School (nå William L. Dickinson High School) før hun tok en grad på Packard Business College i New York i 1896. Hun giftet seg med Robert Francis Norton i 1909.

## Tidlig karriere
Norton var leder for Queen's Daughters' Day Nursery Association of Jersey City fra 1916 til 1927. Hun ble utpekt til å representere Hudson County i New Jersey Democratic State Committee i 1920. Hun ble et folkevalgt medlem av komiteen i 1921 og var nestleder fra 1921 til 1931, før hun tok over som leder mellom 1932 og 1935 og igjen fra 1940 til 1944. Hun var også nestleder i Hudson County Democratic Committee.

I 1922 ble hun valgt til Hudson County Board of Chosen Freeholders og var en av delegatene til Democratic National Convention i 1924, 1928, 1932, 1936, 1940, 1944 og 1948. Hun var også en delegat til International Labour Conference i Paris i Frankrike i 1945.

## Kongressen
Norton representerte demokratene fra den 69. amerikanske kongressen til den 81. amerikanske kongressen, fra 4. mars 1925 til 3. januar 1951. Hun representerte først New Jerseys 12. kongressdistrikt, som da bestod av Jersey City og Bayonne, før hun senere representerte den 13. kongressdistriktet.

### Komiteer
Norton var leder for Committee on the District of Columbia (fra den 72. til den 75. kongressen), the Committee on Labor (75. til 79. kongress), Committee on Memorials (77. kongress) og Committee on House Administration (81. kongress). Hun jobbet med Clara Mortenson Beyer, Frances Perkins og Mary La Dame for å få Fair Labor Standards Act vedtatt i 1938. Gruppen fikk kallenavnet «Ladies' Brain Trust».

Norton stilte ikke til gjenvalg i 1950. Hun tok en stilling som «Womanpower Consultant» for Women's Advisory Committee on Defense Manpower i arbeidsdepartementet fra 1951 til 1952.

## Død
Norton døde 2. august 1959 i Greenwich i Connecticut, 84 år gammel. Hun ble bisatt på Holy Name Cemetery, Jersey City. Hennes memoarer, *Madame Congressman*, ble aldri publisert.

## Referanser


## Eksterne lenker
*
* 
* Mary T. Norton på *Women in Congress*

|-

|-

|-

|-

|-

|-

|-

|-

|-
Zhong Hongyan

**Zhong Hongyan** (født 1978) er en kinesisk padler som padler flatvann. Hun representerte Kina under Sommer-OL 2008, der hun ble nummer 5.

## Eksterne lenker
*
John N. Norton

**John Nathaniel Norton** (født 12. mai 1878 i Stromsburg, Nebraska, død 5. oktober 1960) var en demokratisk politiker fra Nebraska.

Norton ble valgt til medlem av Representantenes hus i Nebraska og han hadde denne posisjonen fra 1911 til 1918. Norton var demokratenes kandidat under delstatsvalget i Nebraska i 1924 fordi den daværende demokratiske guvernøren for Nebraska, Charles W. Bryan, prøvde å bli valgt til visepresident i USA.

## Referanser


## Eksterne lenker
*
Ricardo Bofill

**Ricardo Bofill Leví** (født 5. desember 1939 i Barcelona, død 14. januar 2022 samme sted) var en katalansk arkitekt og byplanlegger. Han regnes som representant for postmodernismen.

Bofill ble utdannet arkitekt fra Genève. I 1963 grunnla han *Taller de Arquitectura*, en internasjonal arkitektgruppe, som i tillegg til å tegne byggverk også har utarbeidet byplaner og parker.

Blant hans arbeider er Meritxellhelligdommen i Andorra (1974), bolighuset Walden 7 i Barcelona (1974), kvarteret Antigone i Montpellier (1978-2000), Barcelona internasjonale lufthavn T2 (1988-1991), Shepherd School of Music ved Rice University i Houston i Texas (1988), Bofills båge, et halvsirkelformet bolighus på Södermalm i Stockholm (1992), og Teatre Nacional de Catalunya (1997). 

I 1993 ble han tildelt den katalanske utmerkelsen Sankt Georgskorset.

Han døde den 14. januar 2022 av covid-19.

## Referanser


## Eksterne lenker
* Arkitektens nettsted
Rolf Schønfeld

**Rolf Schönfeld** (født 7. februar 1915, død 22. april 1997) var en norsk billedkunstner bosatt i Oslo. Han var sønn av den tyske maleren og grafikeren Wilhelm Schönfeld og Severine Andersen. Han fikk sin utdannelse fra Statens håndverks- og kunstindustriskole (SHKS) under August Eiebakke, Eivind Nielsen, Carl von Hanno, Torbjørn Alvsåker og Olaf Willums ca 1930&ndash;1935. Han studerte også ved Statens  kunstakademi i perioden 1933&ndash;1935 under Axel Revold, Per Krohg, Jean Heiberg og Henrik Sørensen.

## Utstillinger
Separatutstillinger: 
* Oslo Kunstforening, 1946

Kollektivutstillinger: 
* Høstutstillingen 1940, 1945
* UKS jubileumsutstilling, Kunstnernes Hus, 1946
* Den Officielle Norske Kunstudstilling, København, 1947
* Stipendiesøkernes utstilling, Kunstnernes Hus, 1949

## Offentlige arbeider
«Panikk på Parnasset», monumentalmaleri, spisesalen, Hotell Astoria, Oslo (1947, senere fjernet)

## Pedagogisk virksomhet
Schönfeld drev sin egen maleskole i Oslo i perioden 1940-60. Deretter ga han private kurs i Nasjonalgalleriet fra 1960-1980. Svært mange norske malere har vært innom hans undervisning for kortere eller lengre perioder.

## Referanser


## Litteratur
* GA: «Schønfeld, Rolf» I: *Norsk kunstnerleksikon. Bind 3: N-So *, s. 511. Universitetsforlaget, 1986. ISBN 82-00-06810-2
* Larssen, Kristiane: «Den hemmelige kunstskolen». *A-magasinet*, 16. januar 2009
* Opedal, Hallgeir: «Gal eller genial?». *Dagbladet*, 11. mai 1997
* Østby, Leif: «Utstillinger i Oslo 1946». *Kunst og kultur*, nr 1 (1947)
Li Jingjing

**Li Jingjing** (kinesisk: 李 晶晶, født 1. februar 1985 i Changle i provinsen Fujian) er en kinesisk padler som padler slalåm. Hun representerte Kina under Sommer-OL 2008, der hun ble utslått i de semifinalen.

## Referanser


## Eksterne lenker
* 

* Profil på London2012.com
* Profil på BBC Sport Olympics
Ding Fuxue

**Ding Fuxue** (født 23. mai 1980) er en kinesisk padler som padler slalåm. Han representerte Kina under Sommer-OL 2008, der han ble utslått i de innledende rundene.

## Referanser


## Eksterne lenker
*
Hans Baldung

**Hans Baldung**, kalt **Grien** eller **Grün** (f. ca. 1484 i Schwäbisch Gmünd, d. 1545 i Strasbourg) var en tysk maler, kobberstikker og tresnittstegner i renessansen. Han var opprinnelig en lærling hos Albrecht Dürer.

Han flyttet til Nürnberg i 1503 der han gikk i lære hos Dürer. Han oppholdt seg mye i Strassburg (dagens Strasbourg), hvor han fikk borgerrett i 1509, og hvor han senere, etter et opphold i Freiburg im Breisgau, ble medlem av det store råd. Hans Baldung støttet reformasjonen.

Han er kjent for sitt arbeid med alteret i kirken i Freiburg im Breisgau. Han skapte også en rekke avbildninger av allegoriske og religiøse motiver, samt portretter. Han malte blant annet bilder med døden som tema. Flere bilder fremstilte hekser. 

## Referanser


## Eksterne lenker
*
Pierre Robert Olivétan

**Pierre Robert Olivétan** (c.1506-1538) var den første til å oversette Bibelen til fransk fra de hebraiske og greske tekster. Han var en fetter av Jean Calvin.

Hans arbeid var basert på det som tidligere hadde blitt utført av hans lærer Jacques Lefevre d'Etaples. Oversettelsen ble utgitt i 1535 som *La Bibelen Qui est Toute la Saincte* i Neuchâtel. Denne oversettelsen har vært betraktet som den første franske protestantiske Bibel.
Kerry Norton

**Kerry Norton** (født 1974 i Sunbury-on-Thames, Surrey) er en engelsk skuespiller. 

Norton arbeidet som turner før hun begynte som skuespiller. Kerry hadde en mindre rolle på den amerikanske TV-serien Sabrina the Teenage Witch i 1996, der Norton spilte rollen som Lulu, som var forlovet med sin tremenning Sabrina. Norton har gjort flere gjesteopptredener i TV-serien Battlestar Galactica der hun spilte karakteren Layne Ishay. 

Norton er gift med den engelske skuespilleren Jamie Bamber Griffith, og de har barna Isla Elizabeth Angela Griffith, og tvillingene Darcy og Ava, sammen. Kerry dukket opp i en episode av BBC-serien The Human Mind i 2003. I 2005 spilte hun inn et album med tittelen Young Heart. Kerry har også dukket opp i en TV-reklame for Fairy Liquid i 2010.

## Referanser


## Eksterne lenker
*
Su Hui

**Su Hui** (født 23. mars 1982 i Xi'an) er en kinesisk roer. Han representerte Kina under Sommer-OL 2008 i Beijing, der han diskvalifisert i dobbelsculler.

## Referanser


## Eksterne lenker
*
Zhang Guolin

**Zhang Guolin** (født 14. mars 1985 i Zhuanghe i provinsen Liaoning i Folkerepublikken Kina) er en kinesisk roer. Han representerte Kina under Sommer-OL 2008 i Beijing, der han ble nummer 5.

## Referanser


## Eksterne lenker
*
Zhang Liang (roer)

**Zhang Liang** (født 14. januar 1987 i Jinzhou i provinsen Liaoning) er en kinesisk roer. Han representerte Kina under Sommer-OL 2008 i Beijing, der ikke møtte til løpet sitt i singelsculler, og ble dermed diskvalifisert i dobbelsculler.

Under Sommer-OL 2020 i Tokyo som ble arrangert i 2021, tok han bronse i dobbeltsculler.

## Referanser


## Eksterne lenker
*
Etablerte medier

**Etablerte medier** eller **hovedstrømsmedier** (engelsk: *mainstream media*, forkortet MSM), også kalt **redaktørstyrte medier**, betegner de medier som er utbredt via de største distribusjonskanalene, og derfor representerer hva majoriteten av mediekonsumentene sannsynlig vil møte. I henhold til særlig en amerikansk diskusjon, betegner begrepet også de mediene som viderebringer rådende tanker, politisk oppfatning og påvirkning.
 
Store nyhetskonglomerater, inkludert aviser og kringkastere, som gjennomgikk fusjoner i USA og andre steder i et økende tempo i begynnelsen av 1990-årene, refererer ofte til med begrep som *mainstream media* i engelskspråklige kilder. Denne konsentrasjonen av medieeierskap har vakt bekymringer om en tiltagende homogenisering av synspunkter og politiske oppfatninger som blir presentert til nyhetskonsumentene. Det har medført at begrepet *mainstream media* har blitt brukt vidt i samtaler og i bloggsfæren, ofte i opposisjonell, nedsettende eller på forkastende måte, i diskusjoner om massemedier og medienes objektivitet.

## Alternative begrep

### I USA
Markos Moulitsas, grunnlegger av demokrat-bloggen *[[Daily Kos]]*, argumenterer at ved at man benyttet betegnelser som «mainstream» om eldre medier (som dagsaviser, TV og lignende)  aksepterer man samtidig en terminologi som sier at nye medier (som internettaviser, blogger og lignende) *ikke* er «mainstream». Han foretrekker derfor heller å bruke begrepet «tradisjonelle medier» framfor «mainstream».

Sarah Palin har blitt sitert på å bruke den eksplisitt nedsettende betegnelsen «*lamestream media*», et ordspill med å kombinere ordene «*lame*» (tam, haltende) og «*mainstream*», spesielt ved en anledning da hun deltok på  Tea Party Express, i konteksten på hva hun oppfattet som en feilfortolkning av Tea Party-bevegelsen av mediene.

## Se også
*Massemedier
*Alternative medier

## Referanser
Vår Frue av Meritxell

**Vår Frue av Meritxell** (katalansk: *Mare de Déu de Meritxell*) er en statue av jomfru Maria og barnet, som også er Andorras skytshelgen. Statuen står i en helligdom i kommunen Canillo.

## Statuen
Den opprinnelige statuen stammet fra det 12. århundre og ble oppbevart i et kapell i den lille landsbyen Meritxell i kommunen Canillo. 

Kapellet og statuen ble ødelagt i en brann i 1972. En ny statue ble laget av Sergi Mas. En ny helligdom viet Vår frue av Meritxell, tegnet av arkitekten Ricardo Bofill, ble reist og innviet i 1976.

## Vernehelgen
Vår frue av Meritxell feires 8. september. I 1873 ble hun erklært som Andorras vernehelgen av *[[Consell General]]* og i 1921 ble festdagen gjort til nasjonaldag.

## Sagn
Til Vår frue av Meritxell er det knyttet en overlevering om en åpenbaring: På veg til messe tidlig i januar skal folk ha kommet over en blomstrende villrose. Ved blomsten oppdaget de en statue av Maria og Jesusbarnet. Statuen ble plassert i et kapell, men neste dag var den borte og ble gjenfunnet ved rosebusken. Dette gjentok seg og underet ble tatt som et tegn på at folk skulle bygge en ny kirke til statuen. Det gjorde de, på et jordstykke som lå bar etter et snøfall.
 
## Referanser
Konjunksjon (astronomi)

**Konjunksjon** () eller **samstilling** kalles det når to himmellegemer synes nær hverandre eller fremfor den ene på himmelen, nærmere bestemt når begge har samme rektascensjon,

De indre planetene, Merkur og Venus, kan befinne seg i nedre eller øvre konjunksjon med solen. I nedre konjunksjon befinner planeten seg mellom jorden og solen og i øvre konjunksjon befinner planeten seg bak solen.

Når de ytre planetene, Mars, Jupiter, Saturn, Uranus og Neptun, befinner seg bak solen er de i konjunksjon. Når de er motsatte til solen er de i opposisjon.

## Se også
* Merkurpassasje
* Venuspassasje
* Elongasjon
* Kvadratur
Béla III av Ungarn

**Bela III** (født 1148 i Esztergom, død 23. april 1196 og begravd i Székesfehérvár) var ungarsk konge 1170-1196. Han var sønn av Géza II.

Béla ble oppfostret ved det bysantinske hoffet i Konstantinopel, og ble kronet til konge av Ungarn i 1177, etter å ha beseiret prins Geza. Béla III gjorde mye for å forbedre landet, omorganiserte forvaltningen, fremmet jordbruket og grunnla skoler. Høyskolen i Werzprim ble overlatt til cistercienserordenen og organisert etter mønsteret av Parisuniversitetet.
Béla III gjenforente Srem og Dalmatia med Ungarn.
Han giftet seg med Agnes av Antiokia i 1170. 

**Barn:**
# Andreas II av Ungarn 1176&ndash;1235

## Referanser


## Kilder
* Svensk uppslagsbok Malmö 1939
1801 i Danmark

__NOTOC__

Begivenheter i året **[[1801]] i [[Danmark]]**.

## Statsledere
* Monark – Christian VII

## Hendelser

*2. april – Angrepet på Københavns red: Britene stjeler eller ødelegger større deler av den dansk-norske flåten i København.

*9. april – Et møte mellom kronprins Frederik (VI) og viseadmiral Lord Nelson på Amalienborg resulterer i våpenhvile.

*6. juli – Danmarks første vaksinasjon mot kopper etter engelskmannen Jenners metode blir foretatt

## Kunst og kultur
* Selskabet til de skønne og nyttige Videnskabers Forfremmelse står for utgifter til trykkingen av Christian Gorm Limkildes oversettelse av Senecas *Mindre Moralske Afhandlinger*.
* Bertel Thorvaldsen bor og arbeider i Roma.

## Fødsler

## Dødsfall


Fil:Jacob_Nicolai_Wilse_(1971_6X6_KBJ_).jpg|Jacob Nicolai Wilse(1735–1801)
Fil:Peter_Christian_Abildgaard_01.jpg|Peter Christian Abildgaard(1740–1801)
Fil:Peter_Wilhelm_Lunda.jpg|Peter Wilhelm Lund(1801–1880)
Berggreen_AP.jpg|Andreas Peter Berggreen(1801–1880)
Fil:Jørgen_Valentin_Sonne_1.jpg|Jørgen Valentin Sonne(1801–1890)


## Referanser
1802 i Danmark

__NOTOC__

Begivenheter i året **[[1802]]** i **[[Danmark]]**.

## Statsledere
* Monark – Christian VII

## Hendelser
* 4. mai – Gullhornene blir stjålet av Niels Heidenreich.

 
## Kunst og kultur
* Arkitekt Joseph-Jacques Ramée tegner og oppfører Hellerupgård.
* Henrik Steffens` forelesninger på Elers' Kollegium starter 11. november.
* Hans Hansens maleri av Constanze Mozart blir ferdigstilt.
*Adam Oehlenschläger skriver diktet *[[Guldhornene (dikt)|Guldhornene]]*
* Bertel Thorvaldsen bor og arbeider i Roma.
## Fødsler

## Dødsfall


Fil:Johannes_Wiedewelt.jpg|Johannes Wiedewelt(1731–1802)
Fil:Jens_Juel_1.jpg|Jens Juel(1745–1802)
Fil:ND_Riegels.jpg|Niels Ditlev Riegels(1755–1802)


## Referanser
1803 i Danmark

__NOTOC__

Begivenheter i året **[[1803]]** i **[[Danmark]]**.

## Statsledere
* Monark – Christian VII

## Hendelser
* Slaveriet oppheves da det innføres forbud mot import av slaver til Dansk Vestindia.
* Odense blir havneby ved avslutningen av arbeidet med kanalhavnen.

## Kunst og kultur
* *[[Nyeste Skilderie af Kjøbenhavn]]* begynner å komme ut.
* *[[Dagen (1803–1843)|Dagen]]* begynner å komme ut.
* Selskabet til de skønne og nyttige Videnskabers Forfremmelse yter 600 riksdaler til Jens Michael Hertz for *Det befriede Israel*, 200 riksdaler til Levin Christian Sander for *Forelæsninger over Shakespeare* og samme beløp til Frederik Høegh-Guldberg for hans oversettelse av Tibullus.
* Bertel Thorvaldsen bor og arbeider i Roma. Hans «Jason med det gyldne skind» står ferdig i gips.
* Oppføringen av Domhuset i København starter. Det er tegnet av C.F. Hansen.
## Fødsler
* 20. april – Christian Hansen, arkitekt (d. 1883)
* 23. april – H.G.F. Holm, tegner og maler  (d. 1861)
* 2. mai – Albert Küchler, maler (d. 1886)
* 17. mai – Martinus Rørbye, maler (d. 1848)

## Referanser
Huset Árpád

**Huset Árpád** (ungarsk: *Árpádok*, slovakisk: *Arpádovci*, kroatisk: *Arpadovići*) var en  ungarsk kongefamilie i middelalderen, som med korte avbrudd regjerte Ungarn fra slutten av 800-tallet til 1301. De regjerte nesten uavbrutt over Kroatia fra 1090 til 1301.

Huset Árpád ble grunnlagt av Árpád, som var storfyrste av de ungarske stammene som kom fra Karpatene. Ættens makt ble etablert av Álmos (omkring 820 – 895) da ungarske stammer kom til landet som da var bebodd av khazarer. 

Da ungarerne kom til Europa, deltok de i kampen på Arnulf av Kärntens side mot Mähren, og på Leo VI av Bysants side mot bulgarerne. Fyrsten Géza (ca. 970 – 997) var den første som forstod at kristendommen ville ta over i Europa. Derfor sluttet han fred med Otto I i Quedlinburg 973 og konverterte til katolisismen; det finnes tegn på at konverteringen var politisk motivert.

Stefan, Gézas sønn, spilte en veldig viktig rolle i stabiliseringen av Árpádernas makt i regionen og han etablerte det ungarska kongeriket.

## Hellige familiemedlemmer
* Stefan I den hellige
* Emmerik den hellige, prins av Ungarn
* Ladislaus I den hellige
* Margarete den hellige

## Se også
* Detaljer om kongene av Árpáder finnes i *[[Ungarns regenter|liste ever Ungarns statsoverhoder]]*
1804 i Danmark

__NOTOC__
Begivenheter i året **[[1804]]** i **[[Danmark]]**.

## Statsledere

* Monark – Christian VII

## Kunst og kultur
* Selskabet til de skønne og nyttige Videnskabers Forfremmelse yter 50 riksdaler til Johannes Boye for vedlegget til *Statens Ven*, Odin Wolff mottar 100 riksdaler for en oversettelse av Cæsar. Knud Lyhne Rahbek mottar 100 riksdaler for *Holbergs udvalgte Skrifter I-II*. I tillegg bekoster selskapet trykkingen av Anders Winding Brorsons oversettelse av Marcus Velleius Paterculus.
* Bertel Thorvaldsen bor og arbeider i Roma.
* Oppføringen av Domhuset i København pågår. Det er tegnet av C.F. Hansen.
## Fødsler
* 4. mars – Wilhelm Bendz, maler (d. 1832)
* 7. august – Johan Nicolai Madvig, filolog, forfatter og rektor ved Københavns Universitet (d. 1886)
* 14. september – N.P. Holbech, maler (d. 1889)
* 3. november – Constantin Hansen, maler (d. 1880)

## Dødsfall
* 2. juni – Cornelius Høyer, maler (f. 1741)

## Referanser
Scott Taggart

**Scott Taggart** (født 27. desember 1991) er en skotsk fotballspiller som spiller for Skotsk Premier League-klubben Hibernian FC.

## Klubbkarriere
### Hibernian
Han fikk sin førstelagsdebut som innbytter mot Hamilton den 7. mai 2011.

### Ayr United
Taggart var på utlån til Ayr United i skotsk andredivisjon (nivå 3 i skotsk fotball) i løpet av høsten 2010, og han spilte seks ligakamper for laget fra Sørvest-Skottland.

## Referanser


## Eksterne lenker
*
David Stephens

**David Rhys R. Stephens** (født 18. oktober 1991) er en walisisk, profesjonell fotballspiller, som for tiden spiller for den skotske klubben Hibernian som forsvarsspiller.

## Klubbkarriere
### Ungdomslaget til Norwich
Stephens ble født i Welwyn Garden City, Hertfordshire, England og sluttet seg til Norwich Citys ungdomsakademi som 13-åring. I begynnelsen ble han mest benyttet på sentral midtbane, men nå ser de fleste på ham som en klassisk midtstopper i forsvaret. Stephens er en meget hurtig og atletisk forsvarsspiller.

### Profesjonell karriere
Stephens signerte sin første profesjonell kontrakt med Norwich i juni 2009. Hans førstelagsdebut kom den 6. oktober 2009, da han kom inn som innbytter i en 1–0-seier over Gillingham i en kamp i Football League Trophy. Den 19. mars 2010 sluttet Stephens seg til Football League Two-klubben Lincoln City på lån for resten av 2009–2010-sesongen.

Stephens signerte for Skotsk Premier League-klubben Hibernian på en treårskontrakt i juli 2010. Stephens fikk sin debut for Hibs som innbytter i en kamp på åpningsdagen av sesongen 2010-2011, i en 3–2-seier borte mot Motherwell den 15. august 2010.

## Landslagskarriere
Stephens fikk sin debut for det walisiske U17-landslaget den 27. august 2007 i en 2–1-seier over Belgias U17-lag (vennskapskamp), før han scoret sitt første mål for laget to dager senere, da han også kom inn som innbytter I en andre 2–1-seier over Belgia. Etter at han hadde etablert seg selv på det walisiske U17-laget, spilte han alle de tre kampene i den første kvalifiseringsrunden for EM for U17-lag i 2008, så vel som de to kampene i den avsluttende runden for det samme mesterskapet, og han scoret sitt andre U17-mål i en 1–1-kamp mot Slovenia. Han spilte sin siste kamp på U17-nivå den 19. juli 2008 i et 1–0-tap for Sverige.

Tre måneder senere ble Stephens flyttet opp til det walisiske U19-landslaget, og han fikk sin debut i en 0–0-kamp mot Montenegro den 30. september 2008. Han var også en del av det U19-laget som mislyktes i å kvalifisere seg for EM for U19-lag i både 2009 og 2010, men han scoret sitt første mål på U19-nivå den 8. november 2009 i en 3–1-seier over Makedonia. Han fikk sin debut for det walisiske U19-landslaget den 10. august 2010 i en 1–1-kamp mot Malta.

## Referanser


## Eksterne lenker
* 
* David Stephens profile at the Football Association of Wales
Liběchov slott

**Liběchov slott** (tysk : *Liboch*) ligger i Liběchov kommune i distriktet Okres Mělník i Tsjekkia.

Den opprinnelige vannborgen som ble utvidet under renessansen er i hovedsak bevart. 1720-1730 ble det reist et slott i området, tegnet av arkitekten Franz Maximilian Kaňka. Etter ombygginger mellom 1783 til 1811 fikk slottet et klassisistisk utseende. Bygningene er omgitt av en landskapspark.

Fra 1801 tilhørte Liběchov industrimannen Jakub Veith som støttet intellektuelle og kunstnere. 1963 ble det overtatt av Nasjonalmuseet i Praha som etter en omfattende rekonstruksjon, laget en utstilling av asiatisk kunst. 2002 fikk slottet store flomskader. 2004 ble slottet solgt til private og utstillingen stengt. Siden 2008 er slottet tomt og ikke offentlig tilgjengelig, bortsett fra parken.

## Referanser


## Eksterne lenker
*
1805 i Danmark

__NOTOC__
Begivenheter i året **[[1805]] i [[Danmark]]**.

## Statsledere
* Monark – Christian VII

## Hendelser
* Viborg landsting legges ned.
*Carolineskolen (Mosaisk drengeskole) for fattige jødiske barn blir grunnlagt av Mendel Levin Nathanson.
* 15. februar – det innføres forbud mot å benytte Assistens Kirkegård i København som utfluktssted.Årsaken er at folk har med seg matkurver og duker som de legger over gravstenene for å holde måltid.
* 22. februar – Det innføres forbud mot begravelser inne i kirkene.

## Kunst og kultur
* Adam Oehlenschläger gir ut Poetiske Skrifter I-II, med blant annet *[[Aladdin (skuespill)|Aladdin]]*.
* Oppføringen av Domhuset i København pågår. Det er tegnet av C.F. Hansen.
* Nicolai Abildgaard får oppført den lille villaen Spurveskjul ved Frederiksdal etter egne tegninger. Han benytter huset som sommerhus.
* Bertel Thorvaldsen bor og arbeider i Roma.
* Selskabet til de skønne og nyttige Videnskabers Forfremmelse yter  200 riksdaler til Lyder Sagen for hans oversettelser av Anakreon. Knud Lyhne Rahbek mottar 100 riksdaler for Holberg-utgaven bind III-IV og 50 riksdaler for bind V. Frederik Høegh-Guldberg mottar 100 riksdaler for sin oversettelse av Terents, og 100 riksdaler påfølgende år for bind II. I tillegg bekoster selskapet trykkingen av C.G. Limkildes oversettelse av Senecas *Breve*.
## Fødsler
* 1. januar – Fritz Petzholdt, maler (d. 1838)
* 7. januar – Louis Aumont, maler (d. 1879
* 2. april – Hans Christian Andersen, forfatter (d. 1875)
* 14. mai – J.P.E. Hartmann, komponist (d. 1900)
* 21. august – August Bournonville, ballettdanser og koreograf (d. 1879)

## Dødsfall
* 25. august – Støvlett-Cathrine, Christian VIIs elskerinne (f. ca. 1745) 
* 7. desember – Arveprins Frederik (f. 1753)

## Referanser